Rikunarita-ORG/Wikinium huggingface dataset:
# Europa

Nota disambigua** - Siddu stati circannu àutri significati di **Europa**, viditi Europa (disambiguitati).*
L'**Europa** (o **Auropa**) è lu cuntinenti di l'amisferu sittintriunali dilimitatu a occidenti di l'Ocèanu Atlànticu i a sittintriuni di l'Ocèanu Àrticu, a miridiuni di lu Mari Meditirràniu e l'Àfrica, e a orienti di l'Asia.

Mappa dî lingui dâ Europa
Europa; 1000.
Europa
### Pulìtica

Li frunteri pulìtici e fìsici di l'Europa nun sunnu sempri cuincidenti. Certi stati nni fannu parti sulu parzialmenti (Immagini dû libbru "World Fatbook" dâ CIA).
Terra matri dâ civilizzazzioni occidintali, chî Greci e i Romani, l'Europa di ora si cumponi di populazzioni diversi pi lingua, tradizzioni, ecunumìa, e forma pulìtica.
L'Unioni Europea è la rialtà pulìtica cchiù mpurtanti. Accamora li stati europei coòrdinanu li liggi, l'ecunumìa, pi arrivari nta n futuru pròssimu a na ntagrazzioni pulìtica sutta na forma di na federazzioni comu chidda dî Stati Uniti o dâ Svizzira. Già na quinnicina di paisi granni e nichi ùsanu ntô 2002 la stissa munita, l'Euru .

### La Giografìa di l'Europa

L'Europa dû sud si carattirizza pi lu clima meditirràniu, ntâ pinìsula ibbèrica, ntâ pinìsula italiana, ntâ pinìsula balcànica, e ntâ costi dâ Francia dû sud. L'Europa cuntinintali è carattirizzata di la prisenza di pianuri, comu n Girmania, n Pulònia o n Russia, comu puru di catini muntagnusi, comu li Alpi, li Carpazzi, l'Appinnini, li Pirinèi o l'Urali chi marcanu la fruntera urientali di l'Europa. Ô nord di l'Europa s'attrova la scandinavia, li ìsuli britannichi.

Paisi dû Munnu | **Europa**

Albanìa | Andorra | Austria | Azzirbaiggian | Armenia | Belgiu | Bielurussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Giorgia | Irlanda | Islandia | Italia | Kòssuvu | Lettunia | Liechtenstein | Lituania | Lussimburgu | Malta | Moldavia | Mònacu | Montenegru | Norveggia | Paisi Vasci | Portugallu | Pulonia | Regnu Unitu | Ripùbblica Ceca | Ripubblica Macidonia | Rumanìa | Russia | San Marinu | Serbia | Slovacchia | Slovenia | Spagna | Svezzia | Svìzzira | Turchìa | Ucraina | Unghirìa | Vaticanu
# Surci

| ?**Surci** Èbbica dû fòssili: Miocene - Ricenti |
| --- |
|  *Mus musculus*, surci cumuni |
| **Classificazzioni scintìfica** |
|

|  |  |
| --- | --- |
| Regnu: | Animalia  |
| Filu: | Chordata  |
| Classi: | Mammalia  |
| Òrdini: | Rodentia  |
| Suprafamigghia: | Muroidea  |
| Famigghia: | Muridae  |
| Suttafamigghia: | Murinae  |
| Gèniri: | Mus Linnaeus, 1758 |

 |
|  |
| Speci |
|

30 speci; taliati la vuci

 |

Nu surci
Lu **surci** è nu rudituri nicu dâ famigghia dî Muridi (Muridae). Li surci cumprènninu lu gèniri *Mus*. Hàvinu lu pilu curtu e fultu, speci griggiu, cu na cuda longa cuperta di minùsculi squami e nu musu aguzzu.

## Speci

* Subgenus *Coelomys*
	+ *Mus crociduroides* (Sumatra)
	+ *Mus mayori* (Sri Lanka)
	+ *Mus pahari* (Innia nord-est fin'â Vietnam)
	+ *Mus vulcani* (Java)
* Subgenus *Mus*
	+ *Mus booduga* (Pakistan, Innia, Sri Lanka, Bangladesci, Nepal, Burma)
	+ *Mus caroli* (Ìsuli Ryukyu, Taiwan, Cina miridiunali a Tailandia)
	+ *Mus cervicolor* (Innia sittintriunali a Vietnam)
	+ *Mus cookii* (Innia e Nepal fin'â Vietnam)
	+ *Mus cypriacus* (Cipru)
	+ *Mus famulus* (Innia)
	+ *Mus fragilicauda* (Tailandia e Laos)
	+ (*Mus macedonicus*) (Israeli e Iran)
	+ (*Mus musculus*) (pi tuttu lu munnu)
	+ *Mus nitidulus* (Burma)
	+ (*Mus spicilegus*) (Austria fin'â Ucraina e la Grecia)
	+ *Mus spretus*) (Francia, Pinìsula Ibbreca, Ìsuli Balearici, Àfrica dû Nord)
	+ *Mus terricolor* (Innia, Nepal, Bangladesci, Pakistan)
* Subgenus *Nannomys*
	+ *Mus baoulei* (Cote d'Ivoire fin'â Guinea)
	+ *Mus bufo* (Uganda, Rwanda e Burundi)
	+ *Mus callewaerti* (Angola e Congu)
	+ *Mus goundae* (Ripùbblica di l'Àfrica Cintrali)
	+ *Mus haussa* (Senegal fin'â Niggeria)
	+ *Mus indutus* (Angola, Zimbabbui e l'Àfrica dû Sud)
	+ *Mus mahomet* (Etiopia, Uganda e Kenya)
	+ *Mus mattheyi* (Ghana)
	+ (*Mus minutoides*) (Zimbabbui, Mozzambicu e l'Àfrica dû Sud)
	+ *Mus musculoides* (l'Àfrica di sud dû Sahara)
	+ *Mus neavei* (Congu fin'a l'Àfrica dû Sud)
	+ *Mus orangiae* (Àfrica dû Sud)
	+ *Mus oubanguii* (Ripùbblica di l'Àfrica Cintrali)
	+ *Mus setulosus* (Senegal fin'a l'Etiopia e Kenya)
	+ *Mus setzeri* (Namibbia, Botswana, e Zambia)
	+ *Mus sorella* (Camerun fin'â Tanzania)
	+ *Mus tenellus* (Sudan, Somalia e Tanzania)
	+ *Mus triton* (Etiopia, Angola e Malawi)
* Subgenus *Pyromys*
	+ *Mus fernandoni* (Sri Lanka)
	+ *Mus phillipsi* (Innia)
	+ *Mus platythrix* (Innia)
	+ *Mus saxicola* (Pakistan, Nepal, e Inia)
	+ *Mus shortridgei* (Burma, Cambodia e Vietnam)

## Ntâ littiratura siciliana

N'astrattu di *Li Surci* di *Favuli Morali* di Giuvanni Meli:

Un surciteddu di testa sbintata,
avìa pigghiatu la via di l'acitu,
e faceva na vita scialacquata
cu l'amiciuni di lu so partitu.
E di *Lu Surci e lu Rizzu*

Trasi lu rizzu, e tantu sicc'incugna
chi pri li spini lu surci tarocca,
e dispiratu da la tana scugna:
e dicchiù lu rumpugna
l'usurpaturi, e jia gridannu ancora:
"Cui punciri si senti nèscia fora*.*
## Rifirimenti
# Rattu (armali)

Vincent van Gogh (1884)
Lu **rattu** è nu mammìfiru rudituri arrampicaturi dû gèniri Rattus rattus e dâ suttafamigghia dî Murini. Stu rudituri è onnìvuru, veru vuraci e prulìficu. Lu rattu è di diminzioni cchiù granni dû sùrici: è longu nzinu a 60 cm, carattirizzatu di cuda longa nuda cilìndricu–cònica e pilu ìspidu, fultu e nìuru-griggiu. Lu rattu àbbuta li lochi ùmudi e scuri. E' dannusu sia pi la sò vuracitati ca pi li malatìi ca pò trasmèttiri.
# Atollu di Midway

La pusizzioni giogrfica di l'atollu.
L' **Atollu di Midway** (5,2 km², 3.000 ab. ca.) è situatu ntâ parti uccidintali di l'arcipelagu di l'Hawaii, ntî l'Oceanu Pacificu. Scopertu ntô 1859, custituisci ogghi nu cumprinsoriu giograficu sutta lu cuntrollu dî Stati Uniti a cui fu annittutu ntô 1867. P'accamora ci sù li basi dê Marines 'miricani.

|  |  |
| --- | --- |
| Divisioni pulìtichi dî Stati Uniti |  |
|

|  |  |
| --- | --- |
| **Stati** | Alabama | Alaska | Arizona | Arkansas | California | Carolina dû Nord | Carolina dû Sud | Coloradu | Connecticut | Dakota dû Nord | Dakota dû Sud | Delaware | Florida | Georgia | Hawaii | Idaho | Illinois | Indiana | Iowa | Kansas | Kentucky | Louisiana | Maine | Maryland | Massachusetts | Michigan | Minnesota | Mississippi | Missouri | Montana | Nebraska | Nevada | New Hampshire | New Jersey | New Mexico | New York | Ohio | Oklahoma | Oregon | Pennsylvania | Rhode Island | Tennessee | Texas | Utah | Vermont | Virginia | Washington | Virginia Uccidintali | Wisconsin | Wyoming |
| **Capitali** | Distrittu di Columbia |
| **Dipinnenzi** | Samoa Miricana | Ìsula Baker | Guam | Ìsula Howland | Ìsula Jarvis | Atollu Johnston | Kingman Reef | Atollu di Midway | Ìsula Navassa | Ìsuli Marianni Sittintriunali | Atollu di Palmyra | Puertu Ricu | Ìsuli Virgin | Ìsula di Wake |

 |

|  |
| --- |
| Paisi dû Munnu | **Oceania** |
|  Australia |  Figgi | Kiribati |  Ìsuli Marshall |  Ìsuli Salamuni |  Nauru |  Nova Zilanna |  Palau |  Papua Nova Guinea |  Samoa |  Stati Fidirati di Micronesia |  Tonga |  Tuvalu |  Vanuatu |
| Tirritori di Autri Nazzioni |
| Atollu di Midway | Guam | Hawaii | Ìsuli Cook | Ìsula di Pasqua | Ìsula Marianni Sittintriunali | Ìsula Norfolk | Ìsuli Pitcairn | Ìsula di Wake | Molucche | Nova Calidonia | Niui | Papua (pruvincia Indunesia) | Pulinesia francisa | Samoa Miricana | Tokelau | Wallis e Futuna |
# Inca

Li strati di lu mpiru Inca.
Li **Inca** foru nu pòpulu precolumbianu, prutagunista di na civilizzazzioni miricani tra li cchiù avanzati di l'èbbica. À fini dû XV sèculu agghicau a custituiri nu mpiru chi si stinnìa luncu tuttu lu tirritoriu attuali dû Perù e chi durau nzinu ô 1533 quannu fu distruiutu di l'esercitu spagnolu di Francisco Pizarro.
# Sèculu XIX

U **XIX sèculu** (dicinnuvèsimu sèculu), canusciutu macari comu **Ottucentu** o '**800**, è u sèculu chi accumincia cu l'annu 1801 e finisci cu l'annu 1900.

Lu **diciannuvèsimu sèculu** va dû 1801 ô 1900. Fu nu sèculu marcatu di nu mpurtanti canciamenti dimografici ntî paisi chi jìvanu nnustrailizzànnusi.

## Cronoluggìa d'abbinimenti mpurtanti

* 1815: Cungressu di Vienna
* 1848: Rivuluzzioni ntî tutta l'Europa
* 1861: Unificazzioni di l'Italia

## In Sicilia

* 1860: Sbarcu di Milli cumannati di Garibbaldi

## Li dicenni

* 1790ini
* 1800ini
* 1810ini
* 1820ini
* 1830ini
* 1840ini
* 1850ini
* 1860ini
* 1870ini
* 1880ini
* 1890ini
# Louis Pasteur

Louis Pasteur.
**Louis Pasteur** (Dole, 27 di dicèmmiru 1822 – Marnes-la-Coquette, 28 di sittèmmiru 1895) fu nu chìmicu, bioluggu e microbbioluggu francisi.

Grazzî ê sò scuperti, e â sò attivitati di ricerca è univirsalmenti cunsidiratu lu funnaturi dâ muderna microbbioluggìa. Sparti di chistu travagghiau ntô campu dâ chimica e occasionarmenti puru n fisica.
# Satèlliti artificiali

Nu **satèlliti artificiali** è nu strummentu costruitu di la manu di l'òmu, e mannatu 'n òrbita tornu tornu a nu corpu cilesti (di sòlitu la Terra) cu nu scopu pricisu. Li satèlliti artificiali sunnu usati principarmenti pi lu studiu dâ mitioroluggìa (privisioni dû tempu), e pi li cumunicazzioni ntirnazziunali, tilifònichi o televisivi. In astronumìa li satelliti artificiali sunnu usati pi studiari la geoluggìa dâ terra, o di autri corpi cilesti. Storicamenti lu primu satelliti artificiali fu lu *Sputnik* mannatu ntô spazziu dî suviètici â fini di l'anni '50.

Li satèlliti artificiali sunnu usati puru 'n spiunaggiu, pirchì pirmettinu di uttèniri quantità di nfurmazzioni sisnsibbili di na manèra autumàtica, sicura, e pricisa, grazzi n particulari ê fotografî a risoluzzioni granni chi si fìdinu a prudurri.

## Talìa puru

* Satèlliti